MCOT บวกต่อ 6% รับข่าวดีคสช.ยกเลิกค่าไลเซ่นส์ค้างจ่าย 1.28 พันลบ.
MCOT บวกต่อ 6% รับคสช.ยกเลิกค่างวดทีวีดิจิทัล ล่าสุด ณ เวลา 10.43 น. อยู่ที่ระดับ 11.20 บาท บวก 0.60 บาท หรือ 5.66% สูงสุดที่ระดับ 11.60 บาท ต่ำสุดที่ระดับ 10.70 บาท ด้วยมูลค่าการซื้อขาย 16.02 ล้านบาท
12 เม.ย. 2562

ผู้สื่อข่าวรายงานว่า ราคาหุ้น บริษัท อสมท จำกัด (มหาชน) หรือ MCOT ล่าสุด ณ เวลา 10.43 น. อยู่ที่ระดับ 11.20 บาท บวก 0.60 บาท หรือ 5.66% สูงสุดที่ระดับ 11.60 บาท ต่ำสุดที่ระดับ 10.70 บาท ด้วยมูลค่าการซื้อขาย 16.02 ล้านบาท

โดยราคาหุ้น MCOT ปรับตัวเพิ่มขึ้นหลังคณะรักษาความสงบแห่งชาติ (คสช.) ใช้อำนาจตามมาตรา 44 ออกคำสั่งช่วยเหลือผู้ให้บริการโทรศัพท์เคลื่อนที่ต้องชำระค่าใบอนุญาตงวดสุดท้าย (งวดที่ 4) ขณะที่ผู้ประกอบการกิจการโทรทัศน์ (ทีวีดิจิทัล) จะได้รับการชดเชยการเรียกคืนคลื่นความถี่ 700MHz
นอกจากนี้ ผู้รับใบอนุญาตที่ใช้คลื่นความถี่เพื่อให้บริการโทรทัศน์ภาคพื้นดินในระบบดิจิทัลที่ประสงค์จะคืนใบอนุญาตให้แจ้งเป็นหนังสือไปยังสำนักงาน กสทช.ภายใน 30 วันนับแต่วันที่คำสั่งนี้มีผลใช้บังคับ และให้สำนักงาน กสทช. พิจารณากำหนดค่าชดเชยจากผู้รับใบอนุญาตดังกล่าว โดยคำนึงถึงผลประโยชน์ที่ผู้รับใบอนุญาตได้รับในระหว่างที่ได้มีการประกอบกิจการ และค่าธรรมเนียมใบอนุญาตให้ใช้คลื่นความถี่ที่ได้มีการชำระแล้วขณะที่ผู้ประกอบการกิจการโทรทัศน์ (ทีวีดิจิทัล) 11 ราย จะได้รับการชดเชยการเรียกคืนคลื่นความถี่ 700 MHz เพื่อนำไปประมูล 5G
ทั้งนี้ MCOT เป็น 1 ในผู้ประกอบการทีวีดิจิทัลที่จะได้รับประโยชน์จากการที่ทางคสช.เปิดโอกาสให้คืนใบอนุญาต และมีการเยียวยาผู้ประกอบการดิจิทัล เนื่องจาก MCOT มียอดค้างชำระค่าใบอนุญาตอยู่ทั้งหมด 1,258 ล้านบาท
โดยจากการสำรวจทีมข่าว “ข่าวหุ้นธุรกิจออนไลน์” พบว่า ผู้ประกอบการทีวีดิจิทัลที่ยังค้างชำระค่าใบอนุญาตทีวีดิจิตอลจะได้รับการเยียวยามีดังนี้

 